Diari Oficial de la Generalitat Valenciana


Sumari del DOGV 3212, del 27-03-1998 (1998/900518)

RESOLUCIÓ de 4 de febrer de 1998, del conseller d'Obres Públiques, Urbanisme i Transports, per la qual es va aprovar definitivament la modificació puntual del Pla General Municipal d'Ordenació de Castelló de la Plana, sobre la zona verda pública en l'illa urbana delimitada pels carrers de Madrid, de Rafalafena, de Gaibiel i el vial que uneix Rafalafena i el carrer de Madrid, davant de la Subdelegació del Govern.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/02/05/(1)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900518


Data del document
:   05-02-1998

Organisme emissor


Tipus de document
:   Resolució

Descriptors 

:   * Castelló de la Plana
    * pla d'urbanisme

RESOLUCIÓ de 4 de febrer de 1998, del conseller d'Obres Públiques, Urbanisme i Transports, per la qual es va aprovar definitivament la modificació puntual del Pla General Municipal d'Ordenació de Castelló de la Plana, sobre la zona verda pública en l'illa urbana delimitada pels carrers de Madrid, de Rafalafena, de Gaibiel i el vial que uneix Rafalafena i el carrer de Madrid, davant de la Subdelegació del Govern. [1998/Q1619]  
Vist el projecte que fa referència a la modificació puntual del Pla General Municipal d'Ordenació de Castelló de la Plana, sobre la zona verda pública en l'illa urbana delimitada pels carrers de Madrid, de Rafalafena, de Gaibiel i el vial que uneix Rafalafena i el carrer de Madrid, davant de la Subdelegació del Govern de Castelló, i del qual es desprenen els següents:  
Antecedents de fet  
Primer  
El Ple de l'Ajuntament de Castelló va acordar el 25 de juliol de 1997 exposar al públic la modificació, cosa que es va dur a terme per mitjà dels anuncis publicats en el periòdic Mediterráneo, de 7 d'agost de 1997, en el Butlletí Oficial de la Província número 11, de 16 d'agost de 1997, i en el Diari Oficial de la Generalitat Valenciana número 3.061, de 21 d'agost de 1997. Transcorregut el període d'informació al públic, durant el qual es va formular una al·legació, el Ple va aprovar provisionalment la modificació el 31 d'octubre de 1997, després de la qual cosa va entrar l'expedient al Servei Territorial d'Urbanisme, el 13 de gener de 1998.  
Segon  
El projecte consta de memòria i plànols.  
Tercer  
La Comissió Territorial d'Urbanisme de Castelló, reunida en la sessió de 26 de gener de 1998, va emetre un informe favorable sobre l'aprovació definitiva d'aquesta modificació del Pla General d'Ordenació Urbana de Castelló de la Plana.  
Fonaments de dret  
Primer  
Respecte del procediment, en aquest cas, s'han observat les prescripcions legalment establides per a les modificacions de plans generals d'aquesta classe, que les constitueixen els articles 38 i següents per remissió del 55.1 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, l'objecte de la modificació consisteix a qualificar de zona verda pública (ZU-V) una illa del sòl urbà actualment qualificada de residencial ZU-2. Es tracta en concret d'una illa de forma trapezoïdal de 1.250 metres quadrats delimitada per les alineacions actuals dels carrers de Rafalafena, de Gaibiel, de Madrid i el vial que uneix Rafalafena i el carrer de Madrid, davant de la Subdelegació del Govern.  
La justificació de la modificació es troba en el propòsit de protegir les restes de la muralla del segle XIX o de les guerres carlines, que hi ha a la parcel·la esmentada, així com contribuir a la descongestió d'una zona cèntrica de la ciutat altament poblada.   
En relació amb aquesta modificació, i a sol·licitud de l'Ajuntament, per Decret 280/1997, de 4 de novembre, del Govern Valencià, es va suspendre el planejament urbanístic aplicable a aquesta illa fins que entrara en vigor la modificació i es va establir que el règim urbanístic transitòriament aplicable seria el relatiu a l'ordenança ZU-V de les zones verdes públiques.  
Aquesta modificació del Pla General de Castelló de la Plana comporta una disminució en l'aprofitament lucratiu dels terrenys afectats i un augment quantitatiu de dotacions, i no hi concorre cap de les circumstàncies especials de l'article 55 de la LRAU. Així mateix, consta acreditat en l'expedient que la modificació resulta plenament justificada per als interessos públics en criteris de racionalitat i que la potestat de planejament s'ha exercit d'acord amb els fins expressats en l'article 2, apartat 2, de la LRAU. Per tot això, des de l'exercici de les competències autonòmiques de l'article 40 de la LRAU, cap obstacle impedeix que siga viable l'aprovació definitiva d'acord amb l'ordenament urbanístic.  
Tercer  
El conseller d'Obres Públiques, Urbanisme i Transports és competent per a aprovar definitivament aquest expedient en virtut del que estableix l'article 6 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de Castelló, resolc:  
Aprovar definitivament la modificació puntual del Pla General Municipal d'Ordenació de Castelló de la Plana, sobre la zona verda pública en l'illa urbana delimitada pels carrers de Madrid, de Rafalafena, de Gaibiel i el vial que uneix Rafalafena i el carrer de Madrid, davant de la Subdelegació del Govern.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.  
Contra aquesta resolució, que exhaureix la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició d'aquest recurs és requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar qualsevol altre recurs que considere oportú.  
València, 4 de febrer de 1998.- El conseller d'Obres Públiques, Urbanisme i Transports: Luis Fernando Cartagena Travesedo.


Còpia Permalink ELI